C 316/16
EL
Επίσημη Εφημερίδα της Ευρωπαϊκής Ένωσης
6.9.2023
Εκτός από το ότι συμβάλει στη διατήρηση των οικοσυστημάτων και στην πρόληψη της εξάπλωσης των πυρκαγιών, το παραδοσιακό αυτό σύστημα παραγωγής προσδίδει επίσης στο κρέας αυτών των εριφίων ιδιαίτερα χαρακτηριστικά όσον αφορά την τρυφερότητα, το χρώμα και το χυμώδες, κυρίως λόγω του τρόπου μεταχείρισης των ζώων, της διάρκειας παραμονής τους με τις μητέρες και της διατροφής τους.
Τα ερίφια τρέφονται αρχικά με μητρικό γάλα.
Λόγω των φυλών, της διατροφής και του τρόπου μεταχείρισης των ζώων, το γάλα αυτό έχει ιδιαίτερα χαρακτηριστικά που διαφέρουν από εκείνα του γάλακτος που παράγεται σε γεωγραφικές περιοχές εκτός της Extremadura.
Η σύνθεσή του είναι τέτοια ώστε οι διαφορές είναι εμφανείς και στο κρέας των εριφίων που τρέφονται με το συγκεκριμένο γάλα.
Τα ερίφια κινούνται κατά τη διάρκεια της περιόδου που διάγουν με τη μητέρα τους, κάτι που οδηγεί σε υψηλότερα επίπεδα μυοσφαιρίνης στους μύες.
3.4.
Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής Η γέννηση, η εκτροφή, η πάχυνση και η σφαγή των εριφίων πρέπει να εκτελούνται στην περιοχή της Extremadura, στην οποία πρέπει να πραγματοποιείται και η εκδορά/κατεργασία των σφαγίων, ώστε να διαφυλάσσεται η ιδιοτυπία του προϊόντος και να διασφαλίζεται η ποιότητά του, να διασφαλίζεται η καλή διαβίωση των ζώων όσον αφορά τον χρόνο μεταφοράς τους, να παρακολουθούνται οι συνθήκες παραγωγής του προϊόντος και να διασφαλίζεται η ιχνηλασιμότητά του.
3.5.
Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία Ο τεμαχισμός πρέπει να πραγματοποιείται σε εργαστήρια τεμαχισμού καταχωρισμένα στο κατάλληλο μητρώο που τηρείται από το ρυθμιστικό συμβούλιο.
Τα τεμάχια κρέατος μπορούν να κόβονται σε φιλέτα και να συσκευάζονται σε μονάδες μεταποίησης κρέατος που είναι καταχωρισμένες στα μητρώα του ρυθμιστικού συμβουλίου ή σε συγκεκριμένες εγκαταστάσεις στα τελικά σημεία πώλησης που έχουν προηγουμένως υπογράψει συμφωνίες συνεργασίας με το ρυθμιστικό συμβούλιο οι οποίες καλύπτουν τον έλεγχο, την επισήμανση και την εμπορία του προστατευόμενου κρέατος.
Μπορούν επίσης να κόβονται σε τεμάχια και σε φιλέτα σε χώρους λιανικής πώλησης, όπου οι συναλλαγές με τον καταναλωτή πραγματοποιούνται ταυτόχρονα με την πώληση.
Το κρέας δεν πρέπει να τεμαχίζεται σε φιλέτα ταυτόχρονα με κρέατα που δεν καλύπτονται από την ΠΓΕ.
3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Τα τεμάχια διατίθενται στην αγορά με το εμπορικό σήμα του φορέα εκμετάλλευσης και το σήμα πιστοποίησης, ενώ ο πιστοποιημένος φορέας εκμετάλλευσης φέρει την τελική ευθύνη για την ορθή χρήση τους.
Η ετικέτα στην οποία αναγράφεται η ένδειξη και ο λογότυπος της ΠΓΕ «CABRITO DE EXTREMADURA» όσον αφορά την κατηγορία «LECHAL» (θηλάζοντα ερίφια) τοποθετείται στο σφάγιο, στο ημιμόριο σφαγίου, στο τεταρτημόριο σφαγίου και/ή στα τεμάχια εριφίων που πληρούν τις απαιτήσεις του σημείου 3.2 στοιχείο α).
Η ετικέτα στην οποία αναγράφεται η ένδειξη και ο λογότυπος της ΠΓΕ «CABRITO DE EXTREMADURA» τοποθετείται στο σφάγιο, στο ημιμόριο σφαγίου, στο τεταρτημόριο σφαγίου και/ή στα τεμάχια εριφίων που πληρούν τις απαιτήσεις του σημείου 3.2 στοιχείο β).
Εκτός από τις υποχρεωτικές ενδείξεις, οι ετικέτες πρέπει επίσης να φέρουν τις ακόλουθες ενδείξεις: ταυτοποίηση και λογότυπος της ΠΓΕ «CABRITO DE EXTREMADURA» και στοιχεία ιχνηλασιμότητας.
Υπάρχουν δύο εκδόσεις του λογότυπου· καθεμία από αυτές χρησιμοποιείται μόνο για μία εμπορική κατηγορία.
Λογότυπος της εμπορικής κατηγορίας «Cabrito de Extremadura» lechal (θηλάζοντα ερίφια)